SHBA: Studim për ndihmat ushqimore
Sipas studimit, programet e ndihmave ushqimore duhet të kenë më tepër fleksiblitet.
Programet ndërkombëtare të ndihmave mund t'u vijnë më mirë në ndihmë të uriturve të botës kur jepen në para kesh, se sa në formën e ndihmave ushqimore, thotë një studim i ri. Ky studim bëhet ndërsa Kongresi Amerikan shqyrton ligjin që rregullon përdorimin e buxhetit të vet të ndihmave me vlerën e 2 miliardë dollarëve. Por autorët e studimit thonë se nuk ekziston një mënyrë "e drejtë" për dërgimin e ndihmave dhe se fleksibiliteti është me shumë rëndësi. Që nga vitet 1950, ndihmat ushqimore të Shteve të Bashkuara janë çuar në më tepër se 150 vende, sipas Agjencisë Amerikane për Zhvillim Ndërkombëtar. Ndihma jepet kryesisht në formën e mallrave ushqimore, si misri, soja dhe vaji vegjetal. Kjo është një çështje krenarie për fermerët dhe përpunuesit e lëndës së parë ushqimore që e japin ndihmën. Ata kanë qenë mbështetës të fuqishëm të programit. Ekonomisti John Hoddinott i Institutit Ndërkombëtar të Politikave Kërkimore për Ushqimet thotë se shpesh ushqimi mund të jepet me kosto më të ulët në nivel lokal, se sa kur transportohet në vende të tjera të botës. ...Dhe ajo që njerëzit kanë më tepër nevojë në kohë krize, sipas zyrtarëve të Bashkimit Evropian dhe donatorëve të tjerë të rëndësishëm, janë paratë për të blerë ushqimin e përditshëm. Prandaj, këta donatorë ofrojnë në vend të prodhimeve ushqimore, para për vendet në nevojë. Kështu, zoti Hoddinott, bashkë me kolegët e tij, ju vunë studimit për projektet e ndihmave të Programit Botëror të Ushqimit në katër vende të botës: Ekuador, Uganda, Niger dhe Yemen. Në secilin prej këtyre projekteve, përfituesit e ndihmave merrnin kesh, letra me vlerë, ose ushqime me të njëjtën vlerë. Studjuesit studjuan sasinë e ushqimit, matën kaloritë, cilësinë dhe diversitetin e dietës që përdornin marrësit e ndihmave. Po ashtu, ata llogaritën koston e dërgimit të ndihmës. Ekonomisti Hoddinott thotë se kjo nuk ka të bëjë vetëm me kursimin e parave. Kjo do të ishte afërsisht një shtesë me 15 për qind e personave që marrin ndihmë. Por zoti Hoddinott shton se rezultati i studimit nuk do të thotë se donatorët duhet të japin gjithmonë para kesh dhe letra me vlerë. Kjo varet nga çështja se çfarë po përpiqet të arrijë programi. Kur studjuesit i hodhën një vështrim ndihmës në formën e kesh-it dhe letrave me vlerë në vend të asaj ushqimore.... Në Ekuador, psh, njerëzit që u jepeshin ndihma ushqimore merrnin më shumë kalori, por një dietë më pak të ndryshme se sa ata që merrnin para. Por në Niger ndodhi e kundërta. Ata që merrnin kesh hanin më shumë kalori dhe kishin një dietë me më pak variacion. Projekti në Ekuador u shërbeu refugjatëve kolombianë në rajonet urbane me tregjet e furnizuara mirë. Ushqimi ishte në dispozicion për t'u blerë nga përfituesit e ndihmave. Në ndryshim me këtë, projekti në Niger i shërbeu njerëzve shumë të varfër në rajonet rurale, ku tregjet kishin më tepër grurin si lëndë e parë. Zoti Hoddinnott thotë se dhënia e ndihmës varet nga kushtet dhe nga synimet që kemi, prandaj është e rëndësishme që të ketë fleksibiltet për këtë çështje. Shtetet e Bashkuara shpenzuan rreth 200 milionë dollarë kesh vitin e kaluar në buxhetin prej 2 miliardë dollarësh të ndihamve. Kongresi po shqyrton tani një ligj, i cili do të lejonte të kishte pak më tepër fleksibilitet në dhënien e ndihmës. Fermerë, përpunues ushqimesh dhe disa grupe ndihmash kanë kundërshtuar që të ketë ndryshime të mëtejshme të rëndësishme në politikat e ndihmave në Shtetet e Bashkuara. Ata thonë se tashmë ekziston feksibiliteti i nevojshëm për të plotësuar synimet e porgrameve të ndihmave.